text: Aggressiv gæst får karantæne i to år
  30 december 2015 kl. 05.43
  En gæst, som blev aggressiv over at være blevet bortvist fra et værtshus i Skolegade i Esbjerg, kan se frem til to års karantæne.
  Gæsten blev kl. 1.32 bortvist fra restaurationen. Det blev han sur over, og det gik korporligt ud over en dørmand.
  - Vi tog ham med ind, og han sover stadig rusen ud i detentionen, siger vagtchef Erik Lindholdt til TV SYD.
  Manden kan se frem til flere tømmermænd end de rent fysiske: Han bliver nemlig sigtet efter restaurationsloven.
  - Det betyder, at han får to års karantæne i nattelivet, forklarer vagtchefen. Og det kan måske være den værste straf.
  Tidligere omfattede karantænen hele nattelivet i byen. Men nu er det begrænset til det værtshus, hvor balladen foregik.
  